open-index/open-wikipedia-markdown huggingface dataset:
נמל התעופה איסטנבול

שמאל|ממוזער|250px|הטרמינל
**נמל התעופה איסטנבול** (בטורקית: **İstanbul Havalimanı**) הוא נמל תעופה הממוקם במחוז ארנבוטקוי שבצפון-מערב איסטנבול, כ-35 קילומטרים ממרכז העיר. הנמל הוגדר ב-2020 כנמל התעופה העמוס ביותר באירופה.

## היסטוריה
באוגוסט 2012 הוחלט בקבינט הטורקי על הקמת שדה תעופה שלישי באזור איסטנבול, מאחר שנמל התעופה הגדול בעיר; אטאטורק, פועל סמוך לסף הקיבולת שלו.

על פי התוכניות; יוקמו בנמל שמונה מגדלי פיקוח, שישה מסלולי המראה ונחיתה, ושישה עשר מסלולי הסעה. הנמל יקושר למרכז העיר באמצעות אוטוסטרדה חדשה, מסילת רכבת, וגשר חדש שיעבור מעל מצרי הבוספורוס. נמל התעופה ישמש כבסיס הפעולה המרכזי של חברת התעופה הלאומית טורקיש איירליינס. מיקום הנמל; באחד מאזורי היער היחידים באזור, גורר התנגדויות של ארגונים סביבתיים לפרויקט.

ב-2014 נשמעו קריאות בקרב הממשל לקרוא לנמל התעופה על שם רג'פ טאיפ ארדואן.

טקס הנחת אבן הפינה לנמל נערך ב-7 ביוני 2014, והוא נחנך ב-29 באוקטובר 2018, הטיסה הראשונה נחתה יומיים לאחר מכן ב-31 באוקטובר. הוא מתוכנן להיות נמל התעופה הגדול בעולם, עם קיבולת מקסימלית של 150 מיליון נוסעים בשנה.

באפריל 2019 השדה קיבל את קוד היאט"א של אטאטורק, ובכך השתנה מ-ISL ל-**IST**.

## טיסות לישראל וממנה
טורקיש איירליינס הפעילה החל מ-6 באפריל 2019 תשע טיסות יומיות בין הנמל לתל אביב במקום תשע הטיסות שפעלו קודם מנמל התעופה אטאטורק.

החל מקיץ 2023 מפעילה ארקיע קו שבועי אחד במטוס Embraer 195 בין תל אביב לנמל. ביוני 2023 נחשב נמל התעופה איסטנבול לקו העמוס ביותר מנמל התעופה בן-גוריון, כאשר ממוצע הטיסות השבועיות לנמל עומדות על 85–100.

בעקבות מלחמת חרבות ברזל הופסקו הטיסות לישראל, כאשר השהו חברות התעופה בהן טורקיש איירלינס את טיסותיה לישראל, והמטה לביטחון לאומי הוציא אזהרת מסע לטורקיה.

## קישורים חיצוניים

* 

* נמל התעופה איסטנבול, ברשת החברתית אינסטגרם
* 
* 

## הערות שוליים

איסטנבול
קטגוריה:איסטנבול: תחבורה
קטגוריה:איסטנבול: מבנים
קטגוריה:מיזמי שותפות ציבורית-פרטית
קונור מיינרד

**קונור פול מיינרד** (באנגלית: **Conor Paul Maynard**; נולד ב-21 בנובמבר 1992) הוא זמר-יוצר בריטי.

## שנותיו המוקדמות
מיינרד נולד בברייטון, לגארי והלן מיינרד. יש לו אח צעיר ממנו בשם ג'ק ואחות בשם אנה. ב-2006 החל מיינרד להעלות לאתר שיתוף הסרטונים יוטיוב סרטונים שלו מבצע קאברים לשירים אחרים כאשר השיר הראשון שהעלה היה "Breathe".

לאחר שהעלה מספר סרטונים וביניהם גרסת כיסוי לשיר "Beautiful Monster" של הזמר ני-יו. הקאבר משך את תשומת לבו של ני-יו אשר הפך למנטור של מיינרד ואף החתים אותו בחברת ההקלטות פרלופון. בנובמבר 2011 קיבל מיינרד מועמדות לפרס ה-"Brand New" של MTV לשנת 2012 מול זמרים מתחילים אחרים בתוכם גם הזמרת לנה דל ריי. ב-31 בינואר הוכרז כי מיינרד זכה במקום הראשון.

## קריירה
### 2012-2013: אלבום בכורה
בתחילת 2012 החל מיינרד לעבוד על אלבום הבכורה שלו יחד עם הזמר ני-יו ואומנים נוספים דוגמת ריטה אורה ופארל ויליאמס. הסינגל הראשון היה "Can't Say No" ויצא ב-2 במרץ 2012. הסינגל הגיע למקום השני במצעד הסינגלים הבריטי ומכר מעל 70 אלף עתקים בשבוע הראשון ליציאתו. הסינגל השני מהאלבום היה "Vegas Girl" אשר יצא ב-22 ביולי והגיע למקום הרביעי. אלבום הבכורה של מיינרד אשר נשא את השם "**Contrast**" יצא לאור ב-30 ביולי 2012 והגיע למקום הראשון במצעד האלבומים הבריטי. הסינגל השלישי מהאלבום היה שיתוף פעולה עם ני-יו בשיר "Turn Around" אשר יצא ב-11 באוקטובר והגיע למקום השמיני. הסינגל הרביעי והאחרון מהאלבום היה שיתוף פעולה עם הזמר ויילי בשיר "Animal".

### 2013-הווה: אלבום שני
ביוני 2013 פורסם כי מיינרד החל לעבוד על ספר מעריצים אשר יתן למעריציו מבט אל עולמו הפנימי. הספר יצא לאור באוקטובר של אותה שנה ונקרא "Take Off". מיינרד החל לעבוד על אלבום שני יחד עם לברינת' וטרווי מקוי. הסינגל הראשון מאלבומו השני של מיינרד היה "R U Crazy" אשר יצא ב-4 באוקטובר 2013.

## דיסקוגרפיה
* 2012: "Contrast"
* 2016: "Covers"

## קישורים חיצוניים

* 

קטגוריה:זמרים-יוצרים בריטים
קטגוריה:זמרי פופ בריטים
קטגוריה:בריטים שנולדו ב-1992
אוסקמן

**אוסקמן** (; ברוסית: **Усть-Каменогорск** - **אוסט-קמנוגורסק**) היא בירת מחוז מזרח קזחסטן שבמזרח קזחסטן. העיר ממוקמת בשפך נהר האולבה אל הנהר אירטיש, כ-800 ק"מ דרום-מזרחית לבירה אסטנה. על פי אומדן רשמי מתאריך 1 בינואר 2023, אוכלוסיית העיר מנתה 400,142 בני אדם.

## היסטוריה
העיר נוסדה בשנת 1720 כמבצר במהלך מסע לאיתור זהב במעלה האירטיש שנערך בהוראת הצאר פיוטר הגדול. המבצר מופיע על מפות המשלחת בשם "אוסט-קמניה". ב-1868 הפכה העיר שצמחה במקום לבירת אובלסט סמיפלטינסק.

בתקופה הסובייטית הייתה העיר מרכז לכרייה ועיבוד של מגוון מתכות חשובות כאורניום, בריליום, נחושת, עופרת, טנטלום, כסף ואבץ. ב-1952 הוקם על האירטיש סכר הידרואלקטרי גדול לשירות תחנות הכוח ההידרואלקטריות של אוסט-קמנוגורסק (Усть-Каменогорская ГЭС) ותחנת הכוח בוחטרמינסקאיה (Бухтарминская ГЭС). עקב היותה מרכז תעשייה גרעינית וחלק מפרויקט הגרעין הסובייטי, הייתה העיר במעמד של "עיר סגורה" (עיר עם מגבלות כניסה ויציאה, אך עם רמת חיים גבוהה יחסית לעובדי התעשיות האסטרטגיות החשובות והסודיות). חלק מתשלובת "מפעלי המתכת אולבה" היה מתקן סודי לעיבוד והעשרת אורניום. העיר המרוחקת כ-3,030 ק"מ ממוסקבה ונתונה תחת פיקוח הדוק, היוותה גם "עיר גזירה" אליה נשלחו מתנגדי-משטר. בהם שליט ברית המועצות לתקופה קצרה, גאורגי מלנקוב, שנשלח לעיר ב-1961 לשמש כמנהל מפעל הידרואלקטרי ושהה בה כשלושים שנה, עד מותו.

בספטמבר 1990 אירעה התפוצצות במפעל הבריליום של תשלובת מפעלי אולבה, שיצרה ענן רעיל שהפך את העיר לאזור אסון אקולוגי.

העיר מהווה עדיין מרכז לתעשיות מתכת ואנרגיה. ב-2013 הודיעה חברת אווטוואז שבכוונתה להקים בעיר מפעל לייצור כלי רכב שייחנך ב-2016.

## מבני דת
בעיר 4 מסגדים, 6 כנסיות אורתודוקסיות ובית כנסת יהודי חב"ד.

קובץ:Mosque oskemen.jpg|מסגד באוסקמן
קובץ:Church oskemen.jpg|כנסייה אורתודוקסית באוסקמן


## ערים תאומות
הערים התאומות של אוסקמן הן:
*  
*  
*  
* 
* 

## קישורים חיצוניים

* 
* אודות העיר באתר אודות קזחסטן
* אתר תשלובת מפעלי המתכת אולבה
* 

## הערות שוליים

קטגוריה:קזחסטן: ערים
קטגוריה:יישובים שהוקמו ב-1720
דגל המדינה האסלאמית

**דגל [[המדינה האסלאמית]]** או בשמו הקודם "**דאעש**" (ראשי תיבות בערבית של "א-**ד**ולה אל-**א**סלאמיה פי אל**ע**יראק וא-**ש**אם" - "המדינה האסלאמית בעיראק וסוריה") הוא הדגל של ארגון הטרור האסלאמי סוני הקורא לג'יהאד, שהשתלט על שטחים נרחבים בעיראק ובסוריה והכריז על הקמת ח'ליפות אסלאמית. דגל דומה, אם כי ביחס גובה/רוחב אחר ובעיצוב קצת שונה לכתב, משמש גם כמה זרועות של אל-קאעידה, ביניהן ארגון "א-שבאב" הסומלי, אל-קאעידה בחצי האי ערב ואל-קאעידה במגרב האסלאמי.

## תיאור
הדגל הוא בצבע שחור ובכיתוב ערבי בצבע לבן מופיע בו הפתיח של השהאדה (העדות) - הכרזת האמונה האסלאמית: לַא אִלַהַ אִלַּא אַללָּה (**لَا إِلٰهَ إِلَّا الله** - "אין אלוה אלא אללה"). החלק השני של השהאדה מופיע בתוך עיגול לא מדויק בעל רקע לבן ובסדר מילים הפוך, כך שיש לקוראו מהסוף להתחלה: אללה רסול מוחמד (الله رَسُولُ مُحَمَّدٌ - "אללה שליח מוחמד"). סדר זה נועד להדגיש את עליונות האל.

הדגל והמוטיבים השונים שבו מצביעים על האידאולוגיה הסלפית-והבית הקיצונית של הארגון אשר מבקש לחזור לאסלאם הראשוני כפי שהוא מפרש אותו. כך למשל, לצבע השחור שבדגל, שאומץ על ידי תנועות ג'יהאד סלפי נוספות כגון אל-קאעידה וג'בהת א-נוצרה, יש מקורות החוזרים לראשית האסלאם, אז, לפי מסורות אסלאמיות, השתמש מוחמד בדגל השחור במהלך מלחמותיו. הצבע השחור מסמל גם אמונות משיחיות המבוססות על חדית' לפיו דגלו של המהדי, המשיח, יהיה שחור, ובכך מעניק נופך משיחי לארגון. גם הגופן שבו כתובה השהאדה, בכתב יד פשוט, מצביע על חזרה לשורשים אסלאמיים, בשונה למשל מהכתב הקליגרפי שבו כתובה השהאדה בדגל ערב הסעודית או בדגל חמאס.

לעיגול בתחתית הדגל רקע לבן כאמור. עיגול זה מזוהה כ"חותם הנביא", אשר לתפיסת חברי הארגון שימש את מוחמד לצורך חתימה על מכתביו במהלך ימיו הראשונים של האסלאם.

## קישורים חיצוניים

* Ilene Prusher, "What the ISIS Flag Says About the Militant Group", Time, Sept. 9, 2014
* Sam Prince, "Islamic State Flag Meaning: 5 Fast Facts You Need to Know", Heavy.com, August 8, 2014

## הערות שוליים

איסלמית, המדינה ה
קטגוריה:המדינה האסלאמית
טום ריילי

**טום ריילי** (באנגלית: **Tom Riley**; נולד ב-5 באפריל 1981) הוא שחקן קולנוע, טלוויזיה ותיאטרון אנגלי.

## ביוגרפיה
טום ריילי נולד במיידסטון, קנט, שבאנגליה.

## קריירה
ריילי השתתף בתיאטרון ודרמה בעיר הולדתו מאז גיל ארבע, ובילה את שנות בית הספר בכתיבה ובבימוי מחזות. הוא למד ספרות אנגלית ודרמה באוניברסיטת ברמינגהאם. הוא סיים את לימודיו בשנת 2002 בהצטיינות במחלקה ראשונה. לאחר לימודיו הקים חברת תיאטרון קטנה, לפני שהחליט ללכת ללמוד בבית הספר לדרמה. ריילי למד בקורס משחק מקצועי באקדמיה למוזיקה ולאמנויות הדרמה של לונדון (LAMDA), וסיים את לימודיו בשנת 2005.

## חיים אישיים
במאי 2016 התארס לשחקנית האמריקאית־יהודייה ליזי קפלן. הם נפגשו בינואר 2015 כשקפלן הצטלמה לסרט האשליה 2 בלונדון. השניים נישאו ב-2017.

## פילמוגרפיה

## קישורים חיצוניים

קטגוריה:שחקני קולנוע וטלוויזיה אנגלים
קטגוריה:בוגרי האקדמיה למוזיקה ולאמנויות הדרמה של לונדון
קטגוריה:אנגלים שנולדו ב-1981
ג'פרי כאן

**ג'פרי אלן כָאן** (באנגלית: **Geoffrey Allan Khan**; נולד ב־1 בפברואר 1958 בצ'לטנהאם, הממלכה המאוחדת) הוא בלשן בריטי העומד מאז שנת 2012 בראש הקתדרה המלכותית ללימוד העברית באוניברסיטת קיימברידג' . פרסם ספרי דקדוק לניבים של ארמית חדשה צפון-מזרחית של ברוואר, קרקוש, ארביל, סולימאניה וחלבג'ה בעיראק, ושל אורמיה וסננדג' באיראן, ומנהל את מסד הנתונים של הארמית החדשה הצפון-מזרחית.

## ביוגרפיה
כאן נולד בצ'לטנהאם ולמד בבית ספר במידלסברו. בשנת 1984 הוא קיבל תואר דוקטור מבית הספר ללימודים אוריינטליים ואפריקאיים (SOAS) של אוניברסיטת לונדון. כותרתה של עבודת הדוקטורט שלו הייתה *Extraposition and Pronominal Agreement in Semitic Languages* ("אקסטרה-פוזיציה והתאם בכינויים בשפות שמיות"). הוא עבד כחוקר כתבי-יד מגניזת קהיר ביחידת מחקר הגניזה ע"ש טיילור-שכטר בספריית אוניברסיטת קייברידג' (1983–1993). הוא הצטרף לפקולטה ללימודי אסיה והמזרח התיכון באותה אוניברסיטה ב־1993. ב־2002 הוא מונה שם לפרופסור לפילולוגיה שמית.

מחקרו עוסק בעיקר במחקרים בלשונות עברית, ארמית ובמיוחד בארמית חדשה צפון-מזרחית, וכן בערבית יהודית.

כאן הוא העורך הראשי של האנציקלופדיה של הלשון העברית ובלשנותה (*Encyclopedia of Hebrew Language and Linguistics*) שיצאה לאור ב־2013 בהוצאת בריל.

## תארים
* חבר האקדמיה הבריטית, 1998
* חבר כבוד באקדמיה ללשון העברית, 2011
* מדליית זהב על שם לידזברסקי לחקר השפות השמיות, 2004

## קישורים חיצוניים
* ג'פרי כאן באתר האקדמיה ללשון העברית
* 

## ביאורים

קטגוריה:סגל אוניברסיטת קיימברידג'
קטגוריה:חוקרי השפה העברית
קטגוריה:בלשנות שמית
קטגוריה:הבראיסטים
קטגוריה:בריטים שנולדו ב-1958
אדמירל ולדיווסטוק

200px|ממוזער|לוגו אדמירל ולדיווסטוק בשנים 2013—2021
200px|ממוזער|מדי עבר של אדמירל ולדיווסטוק
**מועדון ההוקי אדמירל** (ברוסית: "**Хоккейный клуб Адмирал**"; מוכר בשם "**אדמירל ולדיווסטוק**" ברוסית:"**Адмирал Владивосток**") היא קבוצת הוקי קרח מהעיר ולדיווסטוק שבמחוז פרימוריה, רוסיה. הקבוצה הוקמה בשנת 2013 כקבוצת התרחבות בליגה, והיא הייתה אחת משתי הקבוצות היחידות בליגת KHL מהמזרח הרחוק הרוסי.

## היסטוריה
שם ולוגו הקבוצה נבחרו על ידי הציבור בסקר שנערך בקרב תושבי מחוז פרימוריה. השם הנבחר - "אדמירל" - זכה ב-72.2 אחוזים מתוך יותר מ-30,000 הצבעות. בעונתה הראשונה בליגה, הצליחה אדמירל להעפיל לפלייאוף אך הפסידה בסיבוב הראשון 4:1 לאלופה שבדרך, מטאלורג מגניטוגורסק.

בשנת 2020 הודיעה הקבוצה כי לא תתמודד בליגת KHL בעונת 2020/2021 בעקבות החלטת משרד הספורט של פרימוריה להפנות את הכספים המיועדים למועדוני ספורט לטיפול בהתפרצות נגיף הקורונה ברוסיה.

בעונת 2021/2022 חזרה לליגה הקונטיננטלית.

## סטטיסטיקה
**מקרא**: מש' = משחקים, נצ' = ניצחונות, נצה' = ניצחונות בהארכה, הפ' = הפסדים, הפה' = הפסדים בהארכה, נק' = נקודות, יחס = יחס שערים.

## ראו גם
*הדרבי של המזרח הרחוק הרוסי

## קישורים חיצוניים

* 

* עמוד הקבוצה באתר ה-KHL

## הערות שוליים

קטגוריה:קבוצות KHL
קטגוריה:קבוצות הוקי קרח רוסיות
קטגוריה:ולדיווסטוק: ספורט
דודו גורש

**דוד (דודו) גורש **(נולד ב-1 בפברואר 1980) הוא כדורגלן עבר ישראלי ששיחק בעמדת השוער. במרבית הקריירה שיחק בהפועל עכו, היה שותף לזכייה בשלוש אליפויות רצופות עם הפועל באר שבע, ולזכותו שבע הופעות במדי נבחרת ישראל. משמש כמאמן השוערים בעירוני טבריה.

## קריירת מועדונים
דוד גורש נולד וגדל בעיר עכו. החל את דרכו במחלקת הנוער של מכבי עכו, שם שיחק תחילה כקשר אחורי. לאחר מכן עבר למחלקת הנוער של הפועל עכו, ובגיל 17 הוסב לעמדת השוער.

לאחר ששיחק במשך חצי עונה גם בקבוצת הנוער של מ.כ. נווה יוסף, חתם גורש על חוזה מקצועני בהפועל עכו בעונת , כשהקבוצה שיחקה בליגה השלישית בטיבה. לאחר חצי עונה עבר למכבי פתח תקווה, ובשנת 2001 חזר להפועל עכו, ובהמשך מונה לקפטן הקבוצה. בתום עונת 2008/2009 עלה עם הקבוצה לליגת העל, ובסך הכל שיחק במועדון 14 עונות ברציפות.

לקראת עונת 2015/2016 חתם לשנתיים בהפועל באר שבע. בעונתו הראשונה בקבוצה זכה עמה באליפות המדינה בפעם השלישית בתולדותיה, וראשונה לאחר 40 שנה. לגורש בן ה-36 הייתה זו האליפות הראשונה בקריירה. במהלך עונת 2016/2017 איבד את מקומו בהרכב לעמיתו השוער גיא חיימוב, ובסך הכל ערך 21 הופעות ליגה בעונה זו, בסופה זכה עם הפועל באר שבע באליפות שנייה ברציפות. בעונת 2017/2018 שותף ב-11 משחקי ליגה וזכה עם הקבוצה באליפות שלישית ברציפות.

ב-6 בספטמבר 2018 חתם גורש לעונה אחת בבית"ר ירושלים. ב-17 בספטמבר ערך את הופעת הבכורה שלו בקבוצה, כשפתח בהרכב במשחק מול הפועל חיפה שהסתיים בתיקו 2–2. ב-5 בנובמבר 2018 ערך את ההופעה האחרונה בקריירה במסגרת רשמית, בניצחון 2–1 על מכבי חיפה.

ב-21 במאי 2019 הודיע גורש על פרישה ממשחק פעיל, לאחר ששותף 26 דקות במשחק ידידות ביתי שקיימה קבוצתו (האחרונה בקריירה) בית"ר ירושלים מול אתלטיקו מדריד הספרדית, בו ניצחה בית"ר ירושלים 2–1.

## נבחרות ישראל
לזכותו של גורש שלוש הופעות בנבחרת הצעירה של ישראל.

עוד בהיותו שחקן בהפועל עכו, זומן גורש לנבחרת הבוגרים של ישראל, אך לא זכה לשחק במדיה. בסיום עונת 2015/2016 בה זכה גורש באליפות ליגת העל עם הפועל באר שבע כשוערה הראשון, הוא זומן שוב לבוגרים של נבחרת ישראל, ואת הופעת הבכורה שלו ערך במשחק ידידות מול סרביה, בו הפסידה ישראל 1–3. במשחקי מוקדמות מונדיאל 2018 שותף גורש בחמישה משחקים, ובסך הכל לזכותו 7 הופעות במדי נבחרת ישראל הבוגרת.

## לאחר הפרישה

### כמאמן שוערים
לאחר הפרישה, חזר גורש להפועל עכו, וב-9 ביולי 2019 מונה לחבר הנהלה ומאמן השוערים של קבוצת הנוער. ביולי 2020 החל לשמש כמאמן השוערים של אחי נצרת, במקביל להמשך אימון שוערי קבוצת הנוער בעכו.

ביולי 2023 החל לשמש כמאמן השוערים של קבוצת הבוגרים של עירוני טבריה.

## תארים
;הפועל עכו
*גביע הטוטו: 2005/2006

;הפועל באר שבע
*אליפות: 2015/2016, 2016/2017, 2017/2018
*אלוף האלופים: 2016, 2017
*גביע הטוטו: 2016/2017

## קישורים חיצוניים

## הערות שוליים

קטגוריה:כדורגלנים ישראלים
קטגוריה:שוערי כדורגל ישראלים
קטגוריה:עכו: כדורגלנים
קטגוריה:כדורגלני הפועל עכו
קטגוריה:כדורגלני מכבי פתח תקווה
קטגוריה:כדורגלני הפועל באר שבע
קטגוריה:כדורגלני בית"ר ירושלים
קטגוריה:כדורגלני נבחרת ישראל
קטגוריה:ישראלים שנולדו ב-1980
רשאידה

250px|ממוזער|left|מפת התפוצה של שבט רשאידה באפריקה

שבט **רשאידה** או **בני רשיד** (בערבית: **الرشايدة, بني رشيد**) הוא שבט ממוצא ערבי המאכלס את אריתריאה, צפון-מזרח סודאן וחצי האי ערב.

## היסטוריה ותרבות
בשנת 1846 עזבו רבים מבני הרשאידה את אזור החג'אז בערב הסעודית בשל מלחמות שבטיות שפרצו שם והיגרו לאריתריאה ולסודאן. בני הרשאידה בסודאן ובאריתריאה חיים בסמוך לבני שבט הבג'ה.

בני הרשאידה שמרו על תרבותם ועל מנהגיהם, כמו גם על לבושם המסורתי ועל זני הגמלים שלהם, אשר נחשבים למעולים ברחבי סודאן וחצי האי ערב ונמכרים במחירים גבוהים. דתם של בני הרשאידה היא אסלאם סוני והם מדברים ערבית חג'אזית. בנוסף, לשבט רשאידה קרבה לשבט בנו עבאס.

### מעורבות בהברחות
לפושעים משבט רשאידה הייתה מעורבות עמוקה בהברחת אריתראים לישראל. מאז הקמת גדר הגבול ישראל–מצרים ב-2012, פושעים משבט רשאידה משתפים פעולה עם בדואים מחצי האי סיני, אשר מחזיקים באריתריאים כבני ערובה ודורשים כופר תמורתם.

## שבט רשאידה במדבר יהודה
במדבר יהודה חי שבט קטן מבני רשאידה, משני עברי הירדן.

בשנת 1954 יצאו לטייל באזור עין גדי שושנה הר-ציון, אחותו של מאיר הר-ציון, ועודד וגמיסטר. הם נרצחו בשטח שבו התגוררו בני שבט רשאידה. לאחר מכן יצא מאיר הר-ציון למסע נקמת דם, בה הוא וחבריו רצחו חמישה בדואים. הם נעצרו לחקירה, ואחרי זמן קצר שוחררו וחזרו לשרת בצה"ל.

חלק מבני רשאידה התיישב באזור תוקוע לאחר מלחמת ששת הימים, בהסכמת ממשלת ישראל. השבט מנה כ-700 איש בשנת 2001, מהם כ-400 התגוררו בתחום מדבר יהודה וספר המדבר, והאחרים ביריחו ובעבר הירדן המזרחי. תחום המרעה של השבט משתרע ברצועה שבין תקוע לשמורת עין גדי. בראשית המאה ה-20 הפעילו בני השבט את טחנת הקמח העתיקה במעיין עין גדי. עיקר פרנסתם היה מרעה והברחות. מרכז השבט הוא בשכונה בח'רבת אלמניה המונה כ-100 בתים, וכן מרפאה, בית ספר ומסגד.

השבט הוא אחד משישה שבטי בדואים עיקריים במדבר יהודה, לצד תעאמרה, כעאבנה, סואחרה, עבידיה וג'האלין. השבטים חילקו ביניהם את שטח המדבר במעין רצועות רוחב כשלכל שבט טריטוריה משלו על בסיס אחד הנחלים הראשיים החוצים את המדבר. השבטים האחרים מחשיבים את בני הרשאידה כשבט "נחות" במעמדו החברתי. השבטים האחרים נמנעים מקשרי נישואין עם בני ובנות השבט. בספר משנת 1975 על הבדואים בישראל נכתב: "זה אולי השבט הפרא ביותר בכל מדבר יהודה. שבט שקשה מאד היה להטיל עליו רסן, כמעט עד התקופה החדשה. אזור הנדידה שלו היה, בהשוואה לגודלו, אחד מאזורי הנדידה הרחבים ביותר בכל אזור מדבר יהודה, והוא שלט שלטון מוחלט על הכפרים בגב ההר ממערבו".

בשנת 2014 פורסם כי ממשלת ישראל מתכוונת להעביר את בני שבט הרשאידה לצפון יריחו. בני השבט התנגדו לתוכנית כפי שהוכנה, מכיוון שאינה מתחשבת בצרכיהם, וביקשו להכין תוכנית חלופית. בתוכנית המקורית היו פגמים רבים, כמו בית שתוכנן על מעגל תנועה, או בית בגבול שבין שתי חלקות.

מדינת ישראל החלה בתהליכי הקמת יישובי קבע לבדואים במדבר יהודה, אך לא עשתה זאת באופן אחיד על פני כל המרחב. הראשונים שיושבו היו חלק מבני שבט רשאידה. הם התיישבו במקום שיועד להם, אך חזרו למקום מושבם הראשון לאחר קונפליקטים עם פלאחים ועם בדווים אחרים. האדמות באזור נועיימן שיועדו ליישוב קבע של שבט הרשאידה עמדו ריקות בשנת 2018.

## ראו גם
* הסתננות מאפריקה לישראל

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:עמי אפריקה
קטגוריה:סודאן: קבוצות אתניות
קטגוריה:אריתריאה: קבוצות אתניות
קטגוריה:ערב הסעודית: דמוגרפיה
קטגוריה:ערבים
זאפד

**זאפד** (באנגלית: **Zapped**) הוא סרט טלוויזיה של ערוץ דיסני, ששודר לראשונה בארצות הברית ב-27 ביוני 2014, ובערוץ דיסני ישראל ב-31 באוגוסט 2014. בסרט מככבים: זנדאיה, ספנסר בולדמן, אדם דימארקו, שנל פלוסו ג'דדיה גודאייקר, ואמיליה מקארתי.

## עלילה
בסרט מסופר על זואי סטיבנס, תלמידת תיכון בת 17 שמצטיינת בריקודים ובאקדמיה. היא נתקלת בקשיים כאשר היא נאלצת לעבור לבית ספר אחר ובמקביל, מתקיימים שינויים בחיי משפחתה. עקב תקלה שנוצרה באפליקציה לאילוף כלבים שהורידה לטלפון הסלולרי, מתאפשר לה לתת פקודות לבנים, העושים כרצונה. אמא שלה מתחתנת בפעם השנייה עם בחור קולני מאוד ושלושת בניו. אחד לא מרוכז, השני מכין אוכל והכל נגמר באסון, והשלישי מציק ומלוכלך. בעיקרון כל חייה של זואי הם באייפון וכשהיא מורידה אפליקציה לאילוף הכלב החדש, הטלפון נופל במורד הגג ולאוכל של הכלב, מה שהופך אותו לשולט בבנים. הכל מתחיל להשתבש שהיא מתאהבת בג'קסון קייל (ספנסר בולדמן) והופכת להיות בדיוק כמו האויבת שלה טיילור.

## דמויות ראשיות
* **זואי סטיבנס** (זנדאיה) - זואי היא רקדנית מוכשרת שהחיים המאורגנים שלה נקטעים בגסות כשהיא עוברת לגור עם אביה החורג ושלושת האחים החורגים החדשים שלה.
* **ג'קסון קייל** (ספנסר בולדמן) - ג'קסון הוא בחור חמוד ומלא ביטחון עצמי שאוהב לשגע את זואי, וכך גורם לחברה שלו לשעבר, טיילור, לרצות בו שוב.
* **אדם תומפסון** (אדם דימארקו) - אדם הוא כוכב נבחרת הכדורסל ותמיד ממהר; הוא יותר מדי עסוק בשביל זואי, אחותו החורגת החדשה.
* **רייצ'ל טודס** (שנל פלוסו) - רייצ'ל היא נערה נחושה, מטורפת על בנים, שפוגשת את זואי בבית הספר החדש והן הופכות להיות חברות.
* **טיילור דין** (אמיליה מקארתי) - טיילור היא מלכת הכיתה והקפטנית של נבחרת הריקוד של בית הספר. היא מרגישה מאוימת על ידי התלמידה החדשה, זואי.

## שידורי הסרט בעולם

## קישורים חיצוניים

* Michael Ausiello, Shake It Up! Star Zendaya Set to Get Zapped By Disney Channel in 2014, באתר "TVLine", 23 באוגוסט 2013 

קטגוריה:סרטים אמריקאיים
קטגוריה:ערוץ דיסני: סרטי מקור
קטגוריה:סרטי 2014
קטגוריה:סרטים המבוססים על רומנים אמריקאים
קניון נהר טארה

**[[קניון (גאולוגיה)|קניון]] נהר טארה** (בסרבית **Kanjon rijeke Tare**) נמצא בפארק הלאומי דורמיטור במונטנגרו. הוא הארוך ביותר במונטנגרו. אורכו 82 ק"מ ועומקו המקסימלי הוא 1300 מטר, דבר המעניק לו את התואר של הקניון העמוק ביותר באירופה והשני בעולם אחרי הגרנד קניון. בתחתיתו זורם נהר טארה.

[250px|ממוזער|שמאל|קניון נהר טארה. גולשים ב[גלישה זוויתית|אומגה מעל הקניון שבתחתיתו זורם נהר טארה]]
250px|ממוזער|שמאל|גשר ג'ורג'וויצ'ה

נהר טארה מתחיל בדרום מונטנגרו באלפים הדינרים. אורכו 144 ק"מ מתוכם 104 ק"מ בתחום מונטנגרו ו-40 ק"מ בתחום בוסניה והרצגובינה. הוא זורם בתחילה צפונה ואחר כך מערבה שם הוא זורם בתחתית קניון טארה. בבוסניה והרצגובינה הוא מתחבר לנהר פיבה ויוצר את נהר דרינה הנשפך לנהר סאווה, יובל גדול של הדנובה.

בגלל הבדלי הגבהים יש מפלים רבים לאורך הנהר ומפותח בו ספורט הרפטינג.

## גשר ג'ורג'וויצ'ה
גשר ג'ורגוויצ'ה (בסרבית - Đurđevića) נמצא ליד העיירה ז'אבליאק (Žabljak). זה גשר בטון הנמתח מעל קניון טארה ונהר טארה הזורם בתוכו. אורכו 365 מטר וגבהו מעל נהר טארה הוא 172 מטר. יש בו חמש קשתות שהגדולה ביותר אורכה 116 מטר. הגשר נבנה בתקופת ממלכת יוגוסלביה בשנים 1938–1940 כפי שכתוב בלוח המתכת בכניסה אליו. עם השלמתו הוא היה גשר הרכב הגדול ביותר באירופה.

לאחר כיבוש יוגוסלביה על ידי הצבא הגרמני באפריל 1941, שלטו הכוחות האיטלקים ברוב שטח מונטנגרו כולל קניון טארה. במקום התפתחה מלחמת גרילה על ידי פרטיזנים. ב-1942 פתחו האיטלקים באופנסיבה וכבשו את גשר ג'ורג'וויצ'ה שהיה חיוני למעבר כוחותיהם. הפרטיזנים החליטו לפוצץ את הגשר. הם השתמשו בשירותיו של המהנדס היהודי של הגשר יעקב לזר (Lazar Jauković) שידע את מקומות התורפה של הגשר והדריך אותם היכן יש להניח את חומר הנפץ. הוא נתפס על ידי האיטלקים והוצא להורג על הגשר.

לוחית זיכרון לזכרו נמצאת בכניסה לגשר אשר שוקם ב-1946.
## גלריה

File:Lazar Jaukovic memorial on Đurđevića Tara Bridge.JPG|לוחית זיכרון ליעקב לזר
File:Đurđevića Tara Bridge (2).JPG|גשר ג'ורג'וויצ'ה
File:Tara River Canyon (3).JPG|נהר טארה
File:Đurđevića Tara Bridge (3).JPG|לוחית זיכרון על בניית גשר ג'ורג'וויצ'ה

## קישורים חיצוניים

*  נהר וקניון טארה, באתר Montenegro (באנגלית)
* גשר ג'ורג'וויצה, באתר waymarking (באנגלית)
* גשר טארה (ג'ורג'וויצ'ה), באתר highest bridges (באנגלית)

קטגוריה:מונטנגרו: אתרי מורשת עולמית
קטגוריה:מונטנגרו: גאוגרפיה
קטגוריה:אירופה: גשרים
קטגוריה:קניונים
קטגוריה:מונטנגרו: מבנים
Sonic Adventure 2

**Sonic Adventure 2** (ביפנית: **ソニックアドベンチャー**, Sonikku Adobenchā Tsū; בתרגום חופשי, "**הרפתקאות סוניק 2**") הוא משחק וידאו לקונסולת הדרימקאסט משנת 2001 המהווה חלק מסדרת משחקי הווידאו "סוניק הקיפוד", והמשך למשחק Sonic Adventure שיצא ב-1998. המשחק פותח על ידי סוניק טים ויצא לאור על ידי סגה.

## משחקיות
במשחק יש שלושה מצבי משחק: סיפור הגיבור (Hero Story), בו אפשר לשחק בתור סוניק הקיפוד, טיילס ונאקלס הקיפודן, הסיפור האפל (Dark Story) שבו אפשר לשחק בתור שאדו הקיפוד, רוז' העטלפה ודוקטור אגמן, והסיפור האחרון, שבו יש את השלב האחרון והבוס האחרון. בשלבים של סוניק ושאדו צריך לרוץ ולהגיע לטבעת הענקית בסוף השלב, בשלבים של טיילס ודוקטור אגמן צריך ללכת בתוך מכונה, לירות באויבים ולהגיע לסוף השלב, ובשלבים של נאקלס ורוז' צריך למצוא שלושה חפצים המשתנים משלב לשלב (יהלומי הכאוס, חלקים של יהלום המאסטר, מפתחות ועוד.).

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סוניק הקיפוד: משחקים
קטגוריה:משחקי וידאו משנת 2001
קטגוריה:משחקי פעולה-הרפתקאות
קטגוריה:משחקי וידאו שפותחו ביפן
קטגוריה:משחקי דרימקאסט
האגם השחור (מונטנגרו)

**האגם השחור** (במונטנגרית: **Crno jezero**) הוא אחד מ-18 אגמים קרחוניים בפארק הלאומי דורמיטור במונטנגרו. אגמים אלה נקראים "עיני ההר" והאגם השחור הוא היפה, הנגיש והמתויר יותר. הוא נמצא בגובה 1,416 מטר, כ-3 ק"מ מהעיירה ז'אבליאק (Žabljak).

האגם ניזון מנחלים רבים הזורמים אליו ומהפשרת שלגים מפסגות הרי הדורמיטור. הוא מוקף ביערות עצי מחט המטילים בחלק מהיממה צל אפל על האגם ומכאן שמו אם כי גוון האמרלד מתאים יותר. מדובר למעשה בשני אגמים המחוברים בתעלת מים צרה המתייבשת בקיץ:
* האגם הגדול (Veliko jezero) בשטח של 0.338 קמ"ר ובעומק 24.5 מטר.
*האגם הקטן (Malo jezero) בשטח 0.177 קמ"ר ובעומק 49.1 מטר.

## קישורים חיצוניים

* האגם השחור, באתר montenegro
קטגוריה:מונטנגרו: אתרי מורשת עולמית
קטגוריה:אירופה: ימות ואגמים
קטגוריה:מונטנגרו: גאוגרפיה
שחור
מירון קרן

**מירון קרן** (1 בספטמבר 1951 – 27 ביולי 2013) היה אלוף-משנה בצה"ל, אשר פיקד על חטיבת הנגב.

## קורות חייו
מירון קרן (קלינגר) למד בתיכון קוגל בחולון. עם גיוסו לצה"ל בשנת 1970, התנדב לצנחנים והתקבל לפלוגת ההנדסה החטיבתית. עבר מסלול הכשרה כלוחם, קורס מ"כים חי"ר וקורס קציני חי"ר. הוא לחם במלחמת יום הכיפורים ושימש במספר תפקידי פיקוד ובהם מפקד גדוד 17 (אריות הגולן). בתקופת האינתיפאדה הראשונה פיקד על החטיבה הצפונית באוגדת עזה. יצא זכאי בדין משמעתי בפני הרמטכ"ל אהוד ברק לאחר שהואשם בהתרשלות וכי נתן פקודה לחיילים מחטיבת גבעתי להכות לצורכי ענישה חשודים במעשי חבלה. בשירות המילואים פיקד על חטיבת הנגב.

קרן התגורר ביבנה.

## הערות שוליים

קטגוריה:מפקדי חטיבת הנגב
קטגוריה:חיילי חיל הרגלים במלחמת יום הכיפורים
קטגוריה:מפקדי החטיבה הצפונית באוגדת עזה
קטגוריה:בוגרי תיכון קוגל
קטגוריה:אלופי-משנה בצה"ל
קטגוריה:יבנה: אישים
קטגוריה:ישראלים שנולדו ב-1951
קטגוריה:ישראלים שנפטרו ב-2013
עריסות המים של שיקגו

300px|ממוזער|שמאל|עריסות קרטר הריסון (משמאל) וויליאם דיוור
300px|ממוזער|שמאל|מראה חלקה העליון הפנימי של עריסת קרטר הריסון
**עריסות המים של שיקגו** הן מתקני איסוף מים הניצבים בימת מישיגן, מול חופה של העיר שיקגו, ומהווים חלק ממערכת אספקת המים שלה.

## רקע
שיקגו, שנתאגדה בשנת 1833 כעיר בת 350 נפש, הייתה לאחת הערים בעלות גידול האוכלוסייה המהיר ביותר בארצות הברית: בשנת 1860 כבר גרו בה 100,000 נפש.

עד שנת 1867 נשאבו המים שסופקו לעיר מנהר שיקגו וכן מימת מישיגן, בצינורות שהגיעו למרחק של עד 180 מטר מחופה של העיר. גידול האוכלוסייה המהיר בעיר הביא לעלייה בדרישה לאספקת מים. במקביל הוזרמו לנהר שפכים רבים יותר ויותר. הנהר נשפך לימה ועל ידי כך זיהם את מי החופים שלה הסמוכים לעיר. בשל כך נוצרה בעיה שהלכה והחריפה לספק לעיר כמות מספיקה של מים נקיים, ורבים מתושבי העיר לקו עקב שתיית המים במחלות זיהומיות.

## העריסות
המהנדס אליס צ'סברו (Ellis S. Chesbrough) הופקד על גיבוש פתרון לאספקת המים של העיר וטיפול בשפכים שלה. פתרונו לבעיה הראשונה היה עריסת המים (Water Crib) ובצדה מנהרת מים.

לפי תכנונו של צ'סברו נבנה על היבשה מגדל עץ בעל חתך מחומש ודפנות כפולות שחלל רחב מצוי ביניהן. המגדל נגרר למרחק של שני מיילים מחוף העיר, שם היו המים נקיים (ומכאן שמה של העריסה הראשונה, **עריסת שני המיילים**), ושם שוקע אל קרקעית האגם על ידי מילוי החלל שבין שתי דפנותיו באבנים. לאחר מכן הוכנסה לתוך המגדל תיבת ברזל יצוק שקצותיה פתוחים. קצה התיבה שוקע לתוך קרקעית החימר של האגם. גג נבנה מעל חלקה העליון. המים נשאבו מתוך התיבה ולאחר מכן החלו עובדים לחפור פיר אנכי בתחתיתה. לאחר שהגיעו לעומק מספיק בקרקעית האגם החלו לחפור מנהרה אופקית, שדפנותיה צופו בלבנים. המנהרה התמשכה לאורך 3,220 מטרים אל מתחת לקרקע העיר ושם חוברה למתקני שאיבת מים. בניית העריסה והמנהרה הראשונות התקיימה בכל שעות היממה וששה ימים בשבוע, נמשכה כשלוש שנים והסתיימה במרץ 1867. אז מולאה העריסה במים, אשר זרמו ממנה במנהרה אל העיר. העריסה והמנהרה תוארו כפלא הנדסי והביאו תהילה לצ'סברו.

עם המשך גידול האוכלוסייה בשיקגו ועליית הביקוש למים בה נבנו בימה עריסות ומנהרות נוספות. שש מהן פעילות כיום ומספקות את מימיהן לשני מפעלי טיהור מים מודרניים שנבנו בחופה של העיר.

העריסות צוידו במנורות מגדלור ובפעמוני ערפל על מנת למנוע התנגשות כלי שיט בהן בתנאי ראות לקויים. נבנו בהן מתקנים למגורי משגיחים, שפיקחו על דלתות כניסת המים של העריסות והשגיחו שלא יצטבר בתוכן קרח בעונת החורף. בשנת 1990 עזבו המשגיחים האחרונים את העריסות. בהמשך הותקנו בהן מנגנוני אבטחה לשם מניעת השתלטות טרוריסטים עליהן, לרבות מצלמות וידאו וחיישני תנועה.

## קישורים חיצוניים
* על בניית עריסות המים, באתר Lighthouse Friends
* על בניית המנהרה מהעריסה הראשונה אל העיר, באתר ספריית לינדה הול
** דף נוסף

קטגוריה:ארצות הברית: מבני אספקת מים
קטגוריה:שיקגו: מבנים
סוצ'י (הוקי קרח)

200px|ממוזער|סמל הקבוצה בשנים 2014 - 2016
מועדון ההוקי של **סוצ'י** (ברוסית: "**Сочи**"; מכונים: "**נמרי סוצ'י**", מרוסית: "**Сочи леопарды**") הוא קבוצת הוקי קרח מהעיר סוצ'י שבמחוז קרסנודאר, רוסיה. הקבוצה הצטרפה לליגת ה-KHL בשנת 2014 עם הקמתה.

בעבר מאמן הקבוצה היה שחקן ה-NHL לשעבר ומאמן צסק"א מוסקבה לשעבר, ויאצ'סלב בוטסייב.

אולמה הביתי של הקבוצה הוא היכל הקרח בולשוי שנבנה בשנת 2012 לקראת אולימפיאדת החורף (2014) שהתקיימה בעיר.

## סטטיסטיקה
**מקרא**: מש' = משחקים, נצ' = ניצחונות, נצה' = ניצחונות בהארכה, הפ' = הפסדים, הפה' = הפסדים בהארכה, נק' = נקודות, שעז' = שערי זכות, שעח' = שערי חובה.

## קישורים חיצוניים

* 

קטגוריה:קבוצות הוקי קרח רוסיות
קטגוריה:סוצ'י: ספורט
קטגוריה:קבוצות KHL
אפיסקופי

**אפיסקופי** (מיוונית: **ἐπίσκοποι**) הוא מונח ששימש בשני תחומים.

## ביוון העתיקה
אפיסקופוס (צורת היחיד, ביוונית: **ἐπίσκοπος**) היה פקח (משגיח) שנשלח על ידי האתונאים למדינות כפופות (בדומה להרמוסטס ἁρμοστής ששלחה ספרטה למדינות שהיו כפופות לה והאפיסטטס ἐπιστάτης שהיה תפקיד משגיח כללי). לרוב ניתן תפקיד זה, שהיה כרוך בהכנסות ממסי העיר, כגמול על שרות טוב או על השגת ניצחון אתונאי על עיר אחרת.

## בכנסייה הקתולית
בתחילת ימיה של הנצרות, לפני הסדרת תפקיד הבישוף עמדו בראש הקהילות הגדולות משגיחים (אפיסקופי או אפיסקופוי). בכנסיות המזרחיות התואר עדיין קיים.
בכנסייה הקתולית, והזרמים הפרוטסטנטים שיצאו ממנה, משגיחים אלו הפכו עם הזמן להיות בישופים/הגמונים והתפקיד השתנה.

המלה המודרנית "בישוף" נגזרת מצורתה הגרמנית של המילה היוונית אפיסקופוס.

התואר נשמר במונחים:
* "Episcopalismo" - צורת ממשל בכנסייה אשר מספקת מבנה היררכי המאופיין בנשיאותם של הבישופים. 
* האפיסקופט, episcopate - בישופות, הגוף הקולקטיבי של כל הבישופים של כנסייה, או רצף הבישופים שכיהנו בבישופות מסוימת. כמו כן הוא משמש בהקשר למעמדו או כהונתו של בישוף בודד. 
* הכנסייה האפיסקופלית, זרם אנגליקני.

## הערות שוליים

*
קטגוריה:אנשי דת נוצרים
קטגוריה:אתונה העתיקה
קטגוריה:יוון העתיקה: משטר
יובל דביר

**יובל דביר** (1945 – 31 במאי 2017) היה אלוף-משנה בצה"ל. שימש כמפקד חטיבת הנגב וכמפקד מתקן אדם.

## קורות חייו
דביר נולד וגדל בקיבוץ מסילות. עם גיוסו לצה"ל התנדב לסיירת שקד. בסיירת עבר דביר מסלול הכשרה כלוחם וכן עבר קורס מ"כים חי"ר וקורס סיור. עם תום המסלול יצא לקורס קציני חי"ר ובסופו שב לסיירת כמפקד מחלקה. דביר שימש במספר תפקידי פיקוד ובהם מפקד פלוגה בסיירת ובהמשך כמפקד גדוד חרמ"ש 519, גדוד שהוקם על בסיס מטה סיירת שקד שפורקה באותה העת, והיה בהמשך הגדוד הראשון שצורף לחטיבת גבעתי כשהוקמה.

לאחר מכן שימש כמושל רצועת עזה ולקח חלק בפינוי ימית ב־1982. 

שימש כמפקד חטיבת הנגב במלחמת לבנון הראשונה. 

בתפקידו האחרון שימש כמפקד מתקן אדם. 

לאחר שחרורו היה דביר חבר במועצה לשלום ולביטחון.

היה בעל תואר ראשון בהיסטוריה כללית ותואר שני באנתרופולוגיה מאוניברסיטת תל אביב.

ב-31 במאי 2017 נפטר דביר עקב מחלה, והובא למנוחות בבית העלמין של קיבוץ מסילות.

## קישורים חיצוניים
* יובל דביר בארכיון לוחמי סיירת שקד

## הערות שוליים

קטגוריה:מסילות (קיבוץ): אישים
קטגוריה:מפקדי חטיבת הנגב
קטגוריה:חיילי צה"ל במלחמת יום הכיפורים
קטגוריה:מפקדי מתקן אדם
קטגוריה:לוחמי סיירת שקד
קטגוריה:בוגרי אוניברסיטת תל אביב
קטגוריה:אלופי-משנה בצה"ל
קטגוריה:מושלים צבאיים ישראלים
קטגוריה:אישים הקבורים בקיבוצים
קטגוריה:ישראלים שנולדו ב-1945
קטגוריה:ישראלים שנפטרו ב-2017
קוליברי זעיר מצוי

**קוליברי זעיר מצוי** (שם מדעי: *Mellisuga helenae*), המכונה **קוליברי הדבורה**, הוא מין של קוליברי מהסוג *Mellisuga*. זהו מין העוף הקטן ביותר בעולם ומין הדינוזאור הקטן ביותר שחי אי פעם.
## מאפיינים
הקוליברי הזעיר המצוי אנדמי ליערות הצפופים של האי המרכזי של קובה. אורכו כ-5 עד 6 ס"מ, ומשקלו כ-1.6 עד 2 גרם, בעוד מוטת כנפיו היא כ-3.25 ס"מ, והנקבות גדולות במעט מהזכרים. כמו אצל רוב מיני הקוליבריים, כנפיו של הקוליברי יכולות להסתובב עד כמאה ושמונים מעלות, ורגליו הזעירות יכולות לשמש אותו רק לנחיתה על ענפים. הקוליברי מזיז את כנפיו כ-80 פעמים בשנייה, כל כך מהר עד שכנפיו נראות מטושטשות בעת מעופו לעין אנושית. הקוליברי גם ידוע ביכולתו לרחף זמן רב מעל לנקודה מסוימת, מה שמזכיר הליקופטר.

הקוליברי הזעיר המצוי ניזון בעיקר מצוף פרחים, שאליו הוא מגיע בעזרת לשונו הארוכה; הקוליברי ניזון, מלבד מצוף, גם מחרקים ומפרוקי-רגליים  ומקורו הארוך מאפשר לקוליברי גם להוציא חרקים ועכבישים מפרחים. הקוליברי מהווה גורם חשוב בהפצת זרעי צמחים ביער, והוא מבקר בכ-1500 פרחים ביום.

צווארו של הזכר אדום, כיפתו אדומה ויש לו כתם צבעוני המתמשך מהצוואר עד לחזה. פלג גופו העליון כחלחל, ורוב פלג גופו התחתון אפור לבנבן. פלג גופה העליון של הנקבה ירוק, ופלג גופה התחתון לבנבן. בעונת הרבייה ראשו, צווארו וסנטרו צבועים בוורוד אדמדם.

הנקבה בונה קן דמוי כוס מקורי עכביש ומקליפות עץ וחזזיות. קוטרו של הקן כ-2.5 סנטימטר, והוא מרופד מבפנים בסיבי צמחים. נקבת הקוליברי מטילה 2 ביצים לתטולה, וגודל כל ביצה אינו עולה על זה של גרגר אפונה. הנקבה דוגרת על הביצים ומגדלת את הגוזלים ללא סיוע הזכר.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:קוליבריים
קטגוריה:קובה: עופות
בראדלי ג'יימס

**בראדלי ג'יימס** (באנגלית: **Bradley James**, נולד ב-11 באוקטובר 1983) הוא שחקן אנגלי. ידוע בעיקר בשל גילום דמותו של המלך ארתור בסדרת הפנטזיה של BBC "מרלין" (2012-2008) ובזכות גילום הדמות ג'וליאנו דה מדיצ'י בסדרת הדרמה ההיסטורית "מדיצ'י" (2019-2018). 

## שנותיו המוקדמות
ג'יימס נולד בעיר אקסטר, דבון שבאנגליה ומאוחר יותר עבר להתגורר בוילטשייר בדרום-מערב אנגליה. בגיל 9 עברה משפחתו להתגורר בג'קסונוויל שבפלורידה. ג'יימס למד שם בבית ספר יסודי ובחטיבת ביניים מקומיים עד שחזר למולדתו והתגורר בסטפורדשייר בצפון-מערב אנגליה. 

מ-2004 עד 2007 ג'יימס למד בדרמה סנטר לונדון, וסיים את לימודיו עם תואר ראשון באמנויות.  

## קריירה
הופעתו הראשונה של ג'יימס בטלוויזיה הייתה בסדרה "Lewis" ולאחר מכן בסדרה "Dis/Connected" של רשת BBC. ג'יימס למד בבית הספר למשחק בלונדון ופריצתו הגדולה הגיעה כאשר נבחר לגלם את דמותו של ארתור בסדרת הדרמה מרלין אשר שודרה ב-BBC One. הסדרה עלתה לשידור ב-20 בספטמבר 2008 ושודרה במשך חמש עונות עד לסיומה ב-24 בדצמבר 2012. הסדרה הפכה להצלחה גם מעבר לממלכה המאוחדת ושודרה בארצות הברית ברשת NBC. ג'יימס כיכב בסדרה לצדו של השחקן קולין מורגן ואף הופיע בשני ספיישלים אשר שודרו לאחר סיום הסדרה והציגו את סודות ההפקה וקטעים מאחורי הקלעים.

בשנת 2014 ג'יימס ביצע הופעת אורח בפרק הבכורה של עונתה הרביעית של הסדרה זוכת פרס אמי "הומלנד" ברשות השידור האמריקאית שואוטיים.

בשנת 2015 ג'יימס ביצע תפקיד משני בסדרה "איי זומבי", בה הוא שיחק את הזומבי לואל טרייסי.

בשנת 2016 שיחק בסרט הפנטזיה "מלחמת האופל: מלחמת דמים", הסרט הוא החמישי בסדרת הסרטים "מלחמת האופל". שם שיחק לצד קייט בקינסייל, תיאו ג'יימס וצ'ארלס דאנס.

בשנת 2018 ג'יימס לוהק לעונה השנייה של סדרת הטלוויזיה ההיסטורית "מדיצ'י" בתפקיד ג'וליאנו דה מדיצ'י, אחיו של לורנצ'ו המפואר. בשנת 2019 השתתף בסרט המלחמה הפולני "*The Resistance Fighter*" אודות המרד הפולני נגד הכיבוש הנאצי בסוף מלחמת העולם השנייה.

## פילמוגרפיה
### קולנוע

### טלוויזיה

## קישורים חיצוניים

קטגוריה:שחקני קולנוע וטלוויזיה אנגלים
קטגוריה:בוגרי בתי ספר למשחק באנגליה
קטגוריה:אנגלים שנולדו ב-1983
גאורגי בליזנאשקי

פרופסור **גאורגי פטקוב בְּלִיזְנָאשְקִי** (בבולגרית: **Георги Петков Близнашки**; נולד ב-6 באוקטובר 1956 בסקרבנה, הרפובליקה העממית הבולגרית) הוא משפטן ופוליטיקאי בולגרי אשר כיהן ב-2014 כראש ממשלת מעבר בבולגריה.

גאורגי בליזנאשקי נולד בעיירה סקרבנה, הסמוכה לבוטבגרד. הוא הוסמך במשפטים באוניברסיטת סופיה, התמחה בבריטניה וברוסיה וב-1988 רכש תואר דוקטור. הוא הרצה במספר אוניברסיטאות, נחשב למומחה במשפט חוקתי וכתב ארבעה ספרים בתחום.

בראשית שנות ה-90 של המאה ה-20 הצטרף למפלגה הסוציאליסטית ובהמשך כיהן כנציג לפרלמנט האירופי. ב-7 במרץ 2014 סולק מחברותו במפלגה הסוציאליסטית. לאחר התפטרות ראש הממשלה פלמן אורשרסקי, מינה אותו נשיא בולגריה רוסן פלבנלייב לתפקיד ראש ממשלת מעבר.

ב-5 באוקטובר נערכו בבולגריה בחירות כלליות לפרלמנט, ולאחריהן הקים בויקו בוריסוב ממשלה חדשה.

## קישורים חיצוניים

* גאורגי בליזנאשקי, באתר הפרלמנט האירופי

קטגוריה:ראשי ממשלת בולגריה
קטגוריה:משפטנים בולגרים
קטגוריה:חברי הפרלמנט האירופי מטעם בולגריה
קטגוריה:בוגרי אוניברסיטת סופיה
קטגוריה:בולגרים שנולדו ב-1956
אזור התעשייה עמק שרה

**אזור התעשייה עמק שרה** הוא אזור תעשייה הממוקם מדרום לעיר באר שבע.

## מיקום
אזור התעשייה נמצא דרומית-מזרחית לעיר, והוא אזור התעשייה הגדול והעיקרי של באר שבע. גבולות אזור התעשייה הם במערב מסילת הרכבת באר שבע - רמת חובב, בצפון כביש 25, במזרח כביש 40 ובדרום
מתחם כלא באר שבע. השכונות הקרובות לאזור התעשייה הן נווה נוי מצפון-מערב ושכונת הפארק מצפון. בסמוך לעמק שרה נמצא מחלף שרה. בשטח אזור התעשייה עובר נחל בקע.

## רקע

אזור התעשייה עמק שרה כלל עד תחילת שנות ה-2000 כ-60,000 מ"ר לא מאוכלסים, ולכן כונה "עמק הרפאים". החל מ-2009 ואילך, גורמים בעיריית באר שבע טענו שהאזור מלא עד אפס מקום, לאחר שבמהלך השנים התמלאו אזורי המסחר והתעשייה שלו בכ-1,000 עובדים נוספים. הוועדה המקומית לתכנון ולבנייה אישרה את הרחבת אזור עמק שרה ב-1,500 דונם נוספים. לאחר ההרחבה גודלו של אזור התעשייה הוא כ-5,000 דונם.

## שמות
באר שבע נחשבת על פי המסורת לעיר בה שהה אברהם אבינו. עם בניית אזור התעשייה בעיר, בתחילת שנות החמישים, הוא נקרא "עמק שרה", על שמה של שרה אימנו.

הרחובות באזור קרויים בשמות של מקצועות תעשייתיים. לדוגמה: רחוב "החורש", "החשמלאי", "הנחושת", "הבדיל", "המכונאי", "הפחח", "המסגר", "הגנן" ועוד.

## הערות שוליים

עמק שרה
Girls Fall Like Dominoes

**Girls Fall Like Dominoes** (בעברית: **בנות נופלות כמו דומינו**) הוא שיר של הזמרת הטרינידדית ניקי מינאז'. השיר יצא לאור ב-11 באפריל 2011 כסינגל השביעי מאלבום האולפן הראשון של מינאז' "Pink Friday" ומופיע בגרסה המורחבת של האלבום. הפזמון של השיר לקוח מהשיר "Dominos" של הלהקה הבריטית The Big Pink. השיר יצא לאור לראשונה כרצועת בונוס בחנות ה-iTunes, ומאוחר יותר גם בגרסת ה-"Super Bass Edition" שנמכרה בבריטניה, שם משמש השיר כסינגל הרביעי מהאלבום.

מינאז' ציינה כי היא רוצה לצלם קליפ לשיר בהשתתפות כל האנשים שהזכירה במהלך השיר, אך לא ידוע אם אכן צולם קליפ כזה. מינאז' גם שאלה בעמוד הטוויטר שלה שתי שאלות: "אילו דיוות הזכרתי בשיר girls fall like dominoes, ואילו מהן צריכות להופיע בקליפ?".

## אזכורים
במהלך השיר מזכירה מינאז' את הראפרים ליל ויין ודרייק, ואומרת כי היא מצליחה מספיק כדי "לגנוב" את המעריצים שלהם. בנוסף מזכירה מינאז' לאורך כל השיר שמות של ידוענים רבים: מדונה, ביונסה נואלס, מריה קארי, ריהאנה, קים קרדשיאן, קלואי קרדשיאן, סיארה, קרי הילסון, אנג'לינה ג'ולי, ג'יידה פינקט סמית', גרייס ג'ונס, קורטני קרדשיאן, דונטלה ורסצ'ה, M.I.A., קריסטין קוואלרי, אל פצ'ינו, ג'ון גליאנו ומוניק.

## מיקומי שיא

## קישורים חיצוניים

*הקלטת השיר Girls Fall Like Dominoes באתר יוטיוב

## הערות שוליים

קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי ג'יי. אר. רותם
קטגוריה:שירים שנכתבו על ידי ניקי מינאז'
קטגוריה:שירים שהופקו על ידי ג'יי. אר. רותם
He Lives in You

**He Lives in You** (בעברית: **הוא חי בכם**) הוא שיר של הזמר הדרום-אפריקאי "Lebo M" אשר נעשה במקור עבור האלבום "קצב קרקעות הגאווה". מאוחר יותר פתחה גרסה מקוצרת של השיר את "מלך האריות 2: מלכות סימבה", וכיום מושמע השיר פעמיים כחלק ממחזמר מלך האריות. השיר נכתב על ידי מארק מנקינה וג'יי ריפקין.

## גרסאות השיר
### מלך האריות 2: מלכות סימבה
השיר משמש כחלק מרצף הפתיחה של "מלך האריות 2: מלכות סימבה" מ-1998 בגרסה מקוצרת. השיר הושמע כאשר הוצגה קיארה על ידי סימבה ונלה לחיות צוק התקווה. השיר סיפר כביכול כי מורשתו של מופאסה עדיין חיה ושומרת על כולם (זאת כאשר רוחו של מופאסה נראית מביטה על הקורה בשמיים).

בגרסה זו בוצע השיר על ידי הזמר "Lebo M", כמו באלבום המקורי.

### מלך האריות - המחזמר

במחזמר מלך האריות בוצע השיר פעמיים, בשתי מערכות המחזמר. בפעם הראשונה בוצע השיר על ידי מופאסה, ופעם השנייה על ידי ראפיקי.

במערכה הראשונה בוצע השיר על ידי מופאסה לבנו סימבה כאשר הוא סיפר לו על המלכים הגדולים שחיים למעלה וחיים בך. מופאסה מבהיר לסימבה במהלך השיר כי הוא לעולם לא יהיה בודד כל עוד מישהו שומר עליו למעלה.

במערכה השנייה בוצע השיר על ידי ראפיקי, סימבה ומקהלת המחזמר. ראפיקי מזמן את רוחו של מופאסה המספרת לסימבה כי עליו לחזור לביתו האמיתי, צוק התקווה, ולהיות למלך, לאחר היעלמות רוחו של מופאסה מבין סימבה כי עליו לקחת אחריות ולחזור הביתה. בדרכו לצוק התקווה מצטרף סימבה לשירה.

## גרסאות כיסוי
* ביצוע מיוחד אשר הקליטה טינה טרנר מופיע באלבום "The Lion King Collection".
* ביצוע של דיאנה רוס לשיר הופיע באלבומה "Every Day Is a New Day" מ-1999.
* הזמרת לוני גורדון הקליטה גרסת האוס לשיר עבור אלבומה "No Regret", וב-2001 יצאה גרסה זו כסינגל. גם ב-2001, שר מייקל קרופורד את השיר כחלק ממחרוזת ב"אלבום דיסני".
* השיר בוצע על ידי ג'וני מאת'יס כחלק מאלבומו ב-2000 תחת השם "הם חיים בך".

## קישורים חיצוניים

קטגוריה:שירי דיאנה רוס
קטגוריה:שירי מלך האריות
קטגוריה:שירים באנגלית
קרולין ג'ונס

**קרולין סו ג'ונס** (באנגלית: ** Carolyn Sue Jones**; 28 באפריל 1930 - 3 באוגוסט 1983) הייתה שחקנית קולנוע וטלוויזיה אמריקאית-יהודייה מועמדת פרס אוסקר לשחקנית המשנה הטובה ביותר לשנת 1957 על תפקידה בסרט "מסיבת הרווקים" .

## ביוגרפיה
קרולין סו ג'ונס נולדה בעיר אמרילו שבטקסס. בתם של ג'נט סאותרן, עקרת בית וג'ליוס אלפרד ג'ונס, ספר. היא ננטשה בגיל 4 על ידי אביה וגדלה עם אמה ומשפחתה של אמה.

למדה משחק מגיל צעיר ב"תיאטרון פסדינה".

## קריירת משחק
ג'ונס החלה את דרכה כשחקנית בשנות ה-50 של המאה ה-20, היא התגלתה לראשונה בסרטים הקלאסיים "בית השעווה", סרט האימה של אנדרה דה תות' ו"פלישת חוטפי הגופות" סרט המדע הבדיוני של דון סיגל בו היא שיחקה בתפקיד טדי אשתו של ג'ק בלייק.
בשנת 1958 הועמדה ג'ונס לפרס אוסקר לשחקנית המשנה הטובה ביותר על הופעתה בדרמה של דלברט מאן "מסיבת הרווקים"(1957) בתפקיד האקזיסטנציאליסטית, כמו כן היא שיחקה לצידם של אלביס פרסלי וולטר מתאו בדרמה המוזיקלית של מייקל קורטיז "מלך קריאול" ובדרמה "מרג'ורי מורנינגסטאר" בהופעה משנית שהייתה מוערכת ביותר.

ב-1959 הופיעה ג'ונס בדרמה "קריירה" בתור שירלי דרייק הסוכנת של השחקן סם לאסון (אנתוני פרנציוזה), במערבון "רכבת אחרונה מגאן היל" בתפקיד לינדה המאהבת של קרייג בלדן (אנתוני קווין) ובקומדיה "חור בראש" בה שיחקה בתור שירל חברתו של האלמן טוני מנטה (פרנק סינטרה).

ב-1962 שיחקה ג'ונס במערבון המצליח "כיצד נכבש המערב" בתפקיד ג'ולי רולינגס בעלילה הראשונה "הנהרות" בבימויו של הנרי האת'וויי. בשנת 1964 לוהקה ג'ונס לסדרת האימה הקומית "משפחת אדמס" בתפקיד אם המשפחה, מורטישה.

ג'ונס ערכה את הופעתה האחרונה בקולנוע בשנת 1977 בסרט האימה "נאכל בחיים", באותה השנה השתתפה ג'ונס גם בסדרה ההיסטורית המצליחה "שורשים" בתפקיד גברת מור.

## חיים אישיים
ג'ונס התחתנה ארבע פעמים במהלך חייה.
* נישואיה הראשונים והקצרים היו לדון דונלדסון, סטודנט אותו הכירה ג'ונס במהלך לימודי המשחק שלה ב"תיאטרון פסדינה".
* בשנת 1953 נישאה ג'ונס למפיק אהרון ספלינג, ג'ונס התגיירה בעת שנישאה לספלינג, הם התגרשו ב-1964.
* ג'ונס נישאה בשלישית בשנת 1968, לבמאי התיאטרון המוזיקלי הרברט גרין, היא נפרדה ממנו ב-1977.
* בשנת 1982 בעת שגססה ממחלת הסרטן התחתנה ג'ונס עם השחקן פיטר ביילי ברייטון.

ג'ונס אובחנה בשנת 1981 כחולת סרטן המעי הגס, היא נאבקה במחלה במשך כשנתיים עד למותה ב-3 באוגוסט 1983 בביתה שבמערב הוליווד. בת 53 הייתה במותה. אפרה של ג'ונס נקבר ב"פארק הזיכרון מלרוס אבי" שבעיר אנהיים.

## פילמוגרפיה נבחרת
* בית השעווה (1953)
* החום הגדול (1953)
* מגן לרוצח (1954)
* דזירה (1954)
* חטא על סף ביתך (1955)
* המלכודת העדינה (1955)
*[ממוזער|קרולין ג'ונס בסדרת הטלוויזיה משפחת אדמס([1964) עם ג'ון אסטין]]פלישת חוטפי הגופות (1956)
* המין ההפוך (1956)
* האיש שידע יותר מדי (1956)
* פני תינוק נלסון (1957)
* מסיבת הרווקים (1957)
* מלך קריאול (1958)
* מרג'ורי מורנינגסטאר (1958)
* חור בראש (1959)
* קריירה (1959)
* רכבת אחרונה מגאן היל (1959)
* האיש ברשת (1959)
* ארמון הקרח (1960)
* כיצד נכבש המערב (1962)
* רומן עדין (1963)
* גן עדן עם אקדח (1969)
* נאכל בחיים (1977)
* מזל טוב גברת וייקוף (1978)

## טלוויזיה
* משפחת אדמס (1964–1966)
* שורשים (1977)

## קישורים חיצוניים

* 

קטגוריה:שחקניות קולנוע וטלוויזיה יהודיות אמריקאיות
קטגוריה:שחקני קולנוע וטלוויזיה יהודים אמריקאים
קטגוריה:גרות
קטגוריה:אמריקאיות שנולדו ב-1930
קטגוריה:אמריקאים שנולדו ב-1930
קטגוריה:אמריקאיות שנפטרו ב-1983
קטגוריה:אמריקאים שנפטרו ב-1983
רוק נגד גזענות

ממוזער|סמליל התנועה
**רוק נגד גזענות** (באנגלית: **Rock Against Racism**; בראשי תיבות: **RAR**) הייתה תנועה חברתית וקמפיין שהוקם והושק בבריטניה ב-1970, כתגובת-נגד גילויי גזענות שנשמעו מצד אמנים מפורסמים וכן מעלייתם של ארגונים לאומניים כדוגמת National Front. הקמפיין כלל אמנים לא רק מתחום הרוק, אלא גם מז'אנרים נוספים כגון פופ, רגאיי ופאנק שערכו הופעות בעלי מסרים אנטי-גזעניים.

## היסטוריה
יוזם הקמפיין היה הצלם הבריטי רד סאונדרס (Red Saunders). בתחילה תוכנן הקמפיין להיות מופע חד פעמי שיהיה מלווה במסרים אנטי-גזעניים. לדברי רוג'ר הודל, אחד מיוזמי הרעיון, המניע העיקרי שתרם ליצירת הקמפיין היו דברי תמיכה שהביע בגילופין אריק קלפטון בפוליטיקאי הבריטי מהמפלגה השמרנית הבריטית אינוק פאוול שהיה ידוע בדעותיו הנחרצות והקיצוניות כנגד גלי ההגירה, ובעיקר בנאומו הידוע לשמצה נהרות הדם. במהלך הופעה בברמינגהאם גילה קלפטון את דעותיו בפני הנוכחים ואמר כי אנגליה הפכה להיות 'צפופה', וכי על התושבים להצביע עבור פאוול, על מנת למנוע מבריטניה להפוך ל"קולוניה שחורה". בהמשך התבטא קלפטון בקיצוניות נגד הזרים בבריטניה ועשה שימוש במילות סלנג פוגעניות ואף צעק את הסלוגן של הארגון הלאומני-קיצוני "National Front"  "שמור על בריטניה לבנה" ("Keep Britain White").

סאונדרס, הודל ומספר חברים נוספים שלחו מכתב זועם למגזין המוזיקה NME, בו הביעו את מורת רוחם מהערותיו של קלפטון, ופנו במכתב ישירות לקלפטון כשציינו את גרסת הכיסוי שערך לשיר I Shot the Sheriff של בוב מארלי, שיר העוסק בשוויון, צדק, אהבה ושלום, וכתבו "בחייך אריק, חצי מהמוזיקה שלך היא שחורה..." בהתייחסותם למוזיקת הבלוז, ששורשיה נטועים בשירת העבדים השחורים, ומהווה בסיס מרכזי ביצירותיו של קלפטון. בסיום המכתב קראו להקמת תנועה בשם "רוק נגד גזענות". לטענתם, לאחר פרסום המכתב קיבלו מאות תגובות. קלפטון עצמו טען מאוחר יותר כי דבריו נאמרו בבדיחות הדעת. עם זאת, בראיון שהעניק לתוכנית הטלוויזיה "The South Bank Show" נותר קלפטון בשלו וצידד בפאוול, וציין כי הוא אינו רואה את פאוול כגזען.

תמיכה משמעותית קיבל הקמפיין בעקבות אמירותיו של דייוויד בואי בעד הפשיזם והערות היכולות להתפרש כהערצה לאדולף היטלר, בראיונות שהעניק למגזינים פלייבוי ו-NME. באותם ראיונות אמר בואי בין היתר: "בריטניה מוכנה למנהיג פשיסטי... אני סבור שהיא תשיג תועלת ממנהיג פשיסט. אחרי הכל, פשיזם זה בסך הכל לאומנות... אני מאמין בפשיזם, ובני אדם תמיד התנהגו בצורה יעילה תחת משטר רודני". בראיון אחר אמר: "אדולף היטלר היה אחד מה'רוק סטארים' הראשונים". מאוחר יותר, חזר בואי מדבריו והתנצל על הערותיו הפוגעניות.

באביב 1978, צעדו כ-100,000 בני אדם מכיכר טרפלגר ל-" East End" שבלונדון כחלק מפסטיבל מוזיקה שהתקיים בפארק ויקטוריה ברובע האקני, שאורגן על ידי תנועת "רוק נגד גזענות" וארגון "Anti-Nazi League" (ה"ליגה האנטי-נאצית"). המצעד נערך על מנת להיאבק ולהשמיע קול מחאה כנגד האלימות על רקע גזעני שפשה בבריטניה . בפסטיבל התקיימו הופעות חיות שבוצעו על ידי אמנים שונים כשהמפורסמים שביניהם היו להקת הקלאש ולהקת באזקוקס.

## קישורים חיצוניים

*אירועים כרונולוגיים בתולדות התנועה

## הערות שוליים

קטגוריה:תנועות חברתיות
קטגוריה:הממלכה המאוחדת: תרבות
קטגוריה:הממלכה המאוחדת: היסטוריה
קטגוריה:אירועי מוזיקה בלונדון
קטגוריה:גזענות
.af

**.af** היא סיומת האינטרנט (ccTLDs - Country Code Top Level Domains) הלאומית של שמות המתחם (domain name) של אתרי אינטרנט הרשומים באפגניסטן, ונרשמה בשנת 1997. הסיומות מנוהלות על ידי AFGNIC, ארגון של האומות המאוחדות ורפובליקת אפגניסטן. שם המתחם הוצג בשנת 1997, שנה אחרי שלוחמי הטליבאן הקימו את האימפריה האסלאמית של אפגניסטן. תחילה, חברת NetNames מלונדון תחזקה את הדומיין עקב הסכם עם הרשות להקצאת מספרי אינטרנט.

## קישורים חיצוניים

* 
* 
* דף הבית של הסיומת

קטגוריה:אפגניסטן: כלכלה
Fight Fire with Fire

**Fight Fire with Fire** (בתרגום חופשי לעברית: להילחם באש עם אש) הוא השיר הפותח את אלבומה השני של להקת הת'ראש מטאל, מטאליקה, Ride the Lightning משנת 1984.

השיר מעודד בעיקר את גישת העין תחת עין, ומילותיו עוסקות בנקמה ובארמגדון, שמסתמיימים בסוף העולם. בסוף השיר נשמע קול של רעם, שמוביל במעבר חד לשיר הבא באלבום, Ride the Lightning.

לשיר נעשו גרסאות כיסוי רבות ביניהן של להקת אפוקליפטה באלבומם Cult, להקת Therion באלבום המחווה למטאליקה, "A Tribute to the Four Horsemen", להקת הדת' מטאל הפולנית ויידר, הקליטה גרסת כיסוי לשיר המופיעה כרצועת בונוס באלבום Necropolis. להקת הבלאק מטאל, Abigail Williams, גם הקליטה גרסת כיסוי שהופיעה כרצועת בונוס באלבומם משנת 2010, In the Absence of Light.

השיר נשמע בסרט האינדי, Hesher ובמשחק הווידאו Guitar Hero: Metallica, יחד עם For Whom the Bell Tolls, Fade to Black ו-Creeping Death.

## הערות שוליים

קטגוריה:שירי מטאליקה
קטגוריה:שירים באנגלית
קטגוריה:שירי מטאל
קטגוריה:סינגלים בהוצאת אלקטרה רקורדס
שונטל

**שונטל ליין** (באנגלית: **Shontelle Layne**, נולדה ב-4 באוקטובר 1985) ידועה יותר בשם הבמה שלה **שונטל** היא זמרת ויוצרת מברבדוס.

## קריירה
### 2008–2009: אלבום בכורה
ב-18 במרץ 2007 יצא השיר "Roll It", שיתוף פעולה של שונטל וריהאנה. בתחילת 2008 החלה שונטל לעבוד על אלבום הבכורה שלה. הסינגל הראשון מהאלבום היה "T-Shirt" שיצא ב-15 ביולי 2008 והגיע למקום הראשון במצעד ה-R&B בממלכה המאוחדת. אלבום הבכורה של שונטל נקרא "**Shontelligence**" ויצא ב-18 בנובמבר, האלבום הגיע למקום ה-24 במצעד הבילבורד עם מכירות של למעלה מחמישים אלף עותקים בארצות הברית. הסינגל השני מהאלבום היה שיתוף פעולה עם הזמר אקון בשיר "Stuck with Each Other" אשר יצא ב-10 בפברואר 2009. השיר זכה להצלחה ואף יצאה לו גרסת רמיקס והוא נכלל מאוחר יותר בפסקול הסרט וידויים של שופהוליק.

בתחילת 2009 השתתפה שונטל בתור מופע חימום בסיבובי הופעות של הניו קידס און דה בלוק ושל ביונסה נואלס. ב-9 ביוני יצא השיר "Battle Cry" אשר היה הסינגל השלישי והאחרון מהאלבום.

### 2009–2010: אלבום שני
הסינגל הראשון מהאלבום היה "Impossible". השיר זכה להצלחה רבה, הגיע למקום השלישי במצעד הסינגלים הבריטי וזכה למעמד פלטינה בארצות הברית עם מכירות של למעלה ממיליון עותקים. בדצמבר 2012 ביצע מתמודד העונה התשיעית של תוכנית הכישרונות האקס פקטור, ג'יימס ארתור, גרסת כיסוי לשיר של שונטל ומכר למעלה ממיליון עותקים לגרסתו לשיר. ב-31 באוגוסט יצא הסינגל השני מהאלבום אשר היה "Perfect Nightmare". אלבומה השני של שונטל נקרא "**No Gravity**" ויצא ב-21 בספטמבר 2010. בעבודה על האלבום היו שותפים אומנים כמו The-Dream וברונו מארס. הסינגל השלישי והאחרון מהאלבום היה "Say Hello to Goodbye" אשר יצא ב-15 במרץ 2011. בסוף 2010 כתבה שונטל את השיר "Man Down" אשר נכלל באלבומה החמישי של הזמרת ריהאנה.

### 2011–הווה: אלבום שלישי
ביולי 2011 חשפה שונטל פרטים על אלבומה השלישי וגילתה כי עזבה את חברת ההקלטות מוטאון ועברה ליוניברסל ריפבליק רקורדס. אלבומה השלישי היה אמור לצאת בתחילת 2013 אך בגלל בעיות טכניות לא יצא עדיין.

בשנת 2013 פורסם הסינגל "Don't Call Me" בה היא התארחה לצד הראפרים ראקים וDMX. בשנת 2016 פורסם הסינגל "Count On Me", שירו של טוני נורוויל.

## דיסקוגרפיה
### אלבומי אולפן
* 2008: *[[Shontelligence]]*
* 2010: *[[No Gravity]]*

## הופעות
### מופעי חימום
* 2009: *[[I Am... World Tour]]*
* 2010: *To the Sky Tour*
* 2010–2011: *Jason Derulo World Tour*

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אזרחי ברבדוס
קטגוריה:זמרות פופ
קטגוריה:זמרי רגאיי
קטגוריה:אמניות ריפבליק רקורדס
קטגוריה:זמרי פופ
קטגוריה:אמני ריפבליק רקורדס
קטגוריה:ילידות 1985
קטגוריה:ילידי 1985
.ai

**.ai** היא סיומת האינטרנט (ccTLDs - Country Code Top Level Domains) הלאומית של שמות המתחם (domain name) של אתרי אינטרנט הרשומים באנגווילה, ונרשמה בשנת 1995. בסיומת נעשה שימוש גם בdomain hacking, כדי לרמז על השימוש באינטליגנציה מלאכותית (Artificial intelligence).

## סיומת אינטרנט משנית
הרשמות אתרי אינטרנט בסיומות אינטרנט משניות כמו **off.ai**, **com.ai**, **net.ai** ו-**org.ai** זמינות ברחבי העולם ללא הגבלה, אך נראה שלא מרבים להשתמש בהם. מאז 15 בספטמבר 2009, הרשמות אתרי אינטרנט בסיומות .ai זמינות לכל אחד בכל רחבי העולם.

## קישורים חיצוניים

* 
* 
* http://whois.ai/cgi-bin/main.py 
* אתר Tempo AI, אפליקציה אינטליגנטית מלאכותית שמשתמשת בסיומת .ai

קטגוריה:הממלכה המאוחדת: אינטרנט
זילבר

**זילבר** (Zilber) הוא שם משפחה שמקורו בגרמנית ומשמעותו המתכת כסף (לא אמצעי התשלום)

קטגוריה:שמות משפחה